નરેન્દ્ર મોદી દિવસ દરમ્યાન પણ જમવામાં ભારોભાર કન્ટ્રોલ રાખે છે. જેમ-જેમ ઇલેક્શન કૅમ્પેને જોર પકડ્યું છે એમ-એમ તેમણે અનાજ ખાવાનું પ્રમાણ ઘટાડી નાખ્યું છે અને અનાજને બદલે તે મૅક્સિમમ ફ્રૂટ, પાણી અને બાફેલાં કઠોળ ખાવાનું રાખે છે. દિવસમાં એકાદ વાર મસાલા ખીચડી કે સાદી ખીચડી ખાઈ લે, પણ રાતના સમયે તો તેમણે જમવાનું એક મહિનાથી છોડી દીધું છે. દિવસની ચારથી પાંચ જાહેર સભા, અસંખ્ય મીટિંગ, એકધારું ટ્રાવેલિંગ અને અપૂરતી ઊંઘ. આટલી ઍક્ટિવિટી વચ્ચે પોતાનું ગળું ખરાબ ન થાય કે ગળામાં ચાંદાં ન પડે એ માટે નરેન્દ્ર મોદી હળદરવાળું પાણી પણ દિવસમાં ચારથી પાંચ વાર પીએ છે. મોદીની સાથે તેમના કાફલામાં રહેતા અધિકારીઓ હવે આ દોડધામથી થાકી ગયા છે, પણ નરેન્દ્ર મોદી એક પણ વાર થાક્યા હોય એવું તેમને લાગ્યું નથી.